                                              PATVIRTINTA
                                                                            Mažeikių lopšelio-darželio „Delfinas“
                                                                         direktoriaus 2026 m. liepos 13 d.
                                                    įsakymu Nr. V1-95
MAŽEIKIŲ LOPŠELIO-DARŽELIO „DELFINAS“

PASTATŲ IR STATINIŲ REMONTININKO PAREIGYBĖS APRAŠYMAS
I SKYRIUS

PAREIGYBĖ
1. Pareigybės pavadinimas – pastatų ir statinių remontininkas. 
2. Pareigybės grupė – kvalifikuotas darbuotojas.
3. Pareigybės lygis – C. 
4. Pareigybės paskirtis – užtikrinti Mažeikių lopšelio-darželio „Delfinas“ (toliau – Įstaiga) pastatų, statinių, inžinerinių sistemų, inventoriaus ir teritorijos priežiūrą, atlikti einamojo remonto darbus bei šalinti smulkius gedimus, užtikrinant saugią ir tvarkingą ugdymo aplinką.
5. Pastatų ir statinių remontininkas yra tiesiogiai pavaldus Įstaigos direktoriaus pavaduotojui ūkiui.

6. Pastatų ir statinių remontininką į darbą priima ir atleidžia iš pareigų Įstaigos direktorius Lietuvos Respublikos teisės aktų nustatyta tvarka.   
II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI
7. Darbuotojas turi atitikti šiuos reikalavimus: 
7.1. turėti ne žemesnį kaip vidurinį išsilavinimą ir (ar) profesinę kvalifikaciją;
7.2. turėti dažytojo, santechniko ir elektros ūkio priežiūros darbų praktinių įgūdžių;
7.3. gebėti savarankiškai planuoti ir vykdyti savo darbą, priimti sprendimus pagal kompetenciją;

7.4. mokėti  naudotis  rankiniais  ir  elektriniais  įrankiais,  smulkiai  remonto  technikai  skirtais įrenginiais;

7.5. išmanyti darbuotojų saugos ir sveikatos, priešgaisrinės saugos, elektrosaugos, darbo higienos reikalavimus ir jų laikytis;

7.6. teisės aktų nustatyta tvarka pasitikrinti sveikatą;

7.7. būti  atsakingas,  sąžiningas,  kruopštus,  pareigingas  ir  gebėti  kokybiškai  atlikti   pavestas užduotis;

7.8. mokėti parinkti tinkamas medžiagas ir priemones einamajam remontui atlikti.

III SKYRIUS
ŠIAS PAREIGAS EINANČIO DARBUOTOJO FUNKCIJOS
8. Pastatų ir statinių remontininkas vykdo šias funkcijas: 

8.1. rūpinasi Įstaigos pastatų, statinių, teritorijos ir inventoriaus technine būkle;

8.2. atlieka einamojo remonto darbus vidaus ir lauko teritorijoje;

8.3. remontuoja ir prižiūri baldus, duris, langus, spynas bei kitą inventorių;

8.4. atlieka  smulkius  apdailos  darbus:  dažo  sienas,  lubas,  radiatorius,  palanges,  duris ir kitus paviršius;

8.5. prižiūri grindų, sienų ir kitų konstrukcijų dangas, šalina smulkius pažeidimus;

8.6. prižiūri ir remontuoja vidaus vandentiekio, kanalizacijos sistemas, santechninius įrenginius ir mazgus;

8.7. vykdo patalpų apšvietimo priežiūros darbus, keičia lemputes, šalina smulkius gedimus pagal turimą kvalifikaciją ir teisės aktų reikalavimus;

8.8. prižiūri stogo, lietaus nuvedimo sistemų būklę ir šalina smulkius gedimus;

8.9. užtikrina, kad būtų laiku pašalinti darbuotojų ir vaikų saugumui pavojų keliantys gedimai;

8.10. dirba tik su techniškai tvarkingais įrankiais, įrenginiais ir naudoja asmenines apsaugos priemones;

8.11. įrankius, medžiagas ir įrenginius laiko tam skirtose vietose, vaikams nepasiekiamoje aplinkoje;

8.12. apie pastebėtus gedimus, avarines situacijas ar darbui reikalingų priemonių trūkumą informuoja Įstaigos direktoriaus pavaduotoją ūkiui;

8.13. darbo dienos pabaigoje sutvarko darbo vietą, išjungia naudotus elektros prietaisus, patikrina priešgaisrinę būklę ir užrakina naudojamas patalpas;

8.14. nustatyta tvarka tikrinasi sveikatą;

8.15. susirgęs ar negalėdamas atvykti į darbą nedelsdamas informuoja administraciją;

8.16. vykdo teisėtus Įstaigos direktoriaus ir direktoriaus pavaduotojo ūkiui nurodymus;

8.17. prireikus  atlieka  kitus su pareigybe  susijusius  darbus,  neviršydamas  darbo  sutartyje nustatyto darbo laiko;

8.18. prižiūri mažosios architektūros elementus, tvoras, vartelius, lauko įrenginius, pavėsines ir kitą lauko inventorių, atlieka smulkius jų remonto darbus;

8.19. laikosi Įstaigos vidaus darbo tvarkos  taisyklių, asmens duomenų apsaugos, konfidencialumo bei profesinės etikos reikalavimų.

IV SKYRIUS
ŠIAS PAREIGAS EINANČIO DARBUOTOJO TEISĖS
9. Pastatų ir statinių remontininkas turi teisę: 
9.1. gauti saugias ir tinkamas darbo sąlygas bei darbui reikalingas priemones;

9.2. naudotis teisės aktuose nustatytomis socialinėmis garantijomis;

9.3. teikti pasiūlymus dėl darbo organizavimo, darbo sąlygų ir aplinkos gerinimo;

9.4. atsisakyti  dirbti,  jeigu  kyla  pavojus  jo  ar  kitų  asmenų sveikatai ir  gyvybei,  apie  tai informavus tiesioginį vadovą;

9.5. gauti informaciją ir pagalbą, reikalingą tinkamai vykdyti pareigas.

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ
10. Pastatų ir statinių remontininkas atsako Lietuvos Respublikos teisės aktų nustatyta tvarka už: 

10.1. kokybišką ir savalaikį pavestų funkcijų vykdymą;

10.2. jam patikėto inventoriaus, įrankių ir įrenginių saugumą bei tinkamą naudojimą;

10.3. darbuotojų saugos ir sveikatos, priešgaisrinės  saugos,  elektrosaugos ir vidaus darbo tvarkos reikalavimų laikymąsi;

10.4. savalaikį  pastatų,  statinių  ir  inžinerinių  sistemų  smulkių  gedimų  šalinimą  pagal  savo kompetenciją;

10.5. saugų elektros įrenginių ir prietaisų eksploatavimą bei priežiūrą;

10.6. profesinės etikos, konfidencialumo ir tarnybinės drausmės laikymąsi;

10.7. žalą,  padarytą Įstaigai  dėl pareigų nevykdymo ar netinkamo vykdymo, teisės aktų nustatyta tvarka;

10.8. saugios  aplinkos  užtikrinimą  savo  kompetencijos  ribose,  nedelsiant  informuojant administraciją apie pastebėtus pavojus vaikų ir darbuotojų saugumui.

